cyanic-selkie/wikianc huggingface dataset:
Η Σταχομαζώχτρα
Υπόθεση
Αμέσως, η θεια-Αχτίτσα έτρεξε στον έμπορο κυρ- Μαργαρίτη να λάβει τα χρήματα αλλά επειδή δεν αναφέρονταν σαφώς το ποσό στο γράμμα, αυτός προσπάθησε να την εκμεταλλευτεί, και θα το κατάφερνε να της την εξαργυρώσει για 10 τάλληρα, (έτσι ερμήνευσε ο δάσκαλος τη λέξη στερλίνα) από τα οποία θα κρατούσε ο ίδιος τα περισσότερα για παλιά χρέη του γαμπρού και του συχωρεμένου άνδρα της, αν δεν εμφανίζονταν τυχαία ένας Συριανός έμπορος που μόλις είδε την συναλλαγματική, αμέσως της έδωσε 9 λίρες αγγλικές.
Αχ!.. Και να 'μουν άντρας
Παραγωγή
Το σενάριο της ταινίας, που έγραψε ο Στέφανος Φωτιάδης, είναι βασισμένο στο θεατρικό έργο του ίδιου με τίτλο "Ο Αλέκος είναι γυναίκα".
Η Σταχομαζώχτρα
Υπόθεση
Και το διήγημα τελειώνει: «Και ιδού διατί η φτωχή γραία εφόρει την ημέραν των Χριστουγέννων καινουργή άδολην μανδύλαν, τα δε δύο ορφανά είχον καθαρά υποκαμισάκια δια τα ισχνά μέλη των και θερμήν υπόδεσιν δια τους παγωμένους πόδας των».
Παραπομπές
Κατηγορία:Διηγήματα του Αλέξανδρου Παπαδιαμάντη
Αχ!.. Και να 'μουν άντρας
Παραγωγή
Στην ταινία ακούγεται το τραγούδι "Παραμύθι η ζωή μου" από τον Μιχάλη Μενιδιάτη. Τραγουδούν ακόμα η Χαρούλα Λαμπράκη και η Γιώτα Λύδια.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1966 Κατηγορία:Ελληνικές κωμικές ταινίες Κατηγορία:Ελληνόφωνες ταινίες Κατηγορία:Ταινίες με μουσική σύνθεση Γιώργου Κατσαρού Κατηγορία:Ελληνικές ασπρόμαυρες ταινίες Κατηγορία:Ταινίες γυρισμένες στην Ελλάδα Κατηγορία:Ταινίες σε σκηνοθεσία Στέφανου Φωτιάδη
Μλάντεν (βοϊβόδας)
Ο Μλάντεν (Σερβικά Κυριλλικά: Младен, π. 1323–26) ήταν Σέρβος ευγενής, ο οποίος υπηρέτησε τον Βασιλέα Στέφαν Ντετσάνσκι (βασίλευσε μεταξύ 1322–1331), κατέχοντας τον τίτλο του ζουπάνου και αργότερα του βοϊβόδα. Ήταν πατέρας του Μπράνκο Μλαντένοβιτς, έτερου ευγενή.
Η τελευταία χρονολογικά αναφορά στο όνομά του ανάγεται στο 1326. Απέκτησε έναν υιό, τον Μπράνκο, και μία κόρη, την Ρατοσλάβα. Η Ρατοσλάβα νυμφεύθηκε τον ζουπάνο Άλτομαν, υιό του βοϊβόδα Βόγιν. Ο Μπράνκο ήταν μεταξύ των ευγενών, οι οποίοι έλαβαν τίτλους της Βυζαντινής Αυλής με την στέψη του Στέφαν Ντούσαν ως Αυτοκράτορα (1346), λαμβάνοντας τον τίτλο του σεβαστοκράτωρα.
Πηγές
Κατηγορία:Σέρβοι ευγενείς Κατηγορία:Σέρβοι στρατιωτικοί Κατηγορία:Σερβοβόσνιοι Κατηγορία:Βασίλειο της Σερβίας (Μεσαίωνας) Κατηγορία:Ιστορία του Κοσσυφοπεδίου
Terra (δορυφόρος)
Ο Terra (EOS AM-1) είναι ένας πολυεθνικός δορυφόρος επιστημονικής έρευνας της NASA σε τροχιά γύρω από τη Γη, ο οποίος μελετάει την ατμοσφαιρική κατακρήμνιση και τους κύκλους του νερού. Εκτοξεύτηκε στις 18 Δεκεμβρίου, 1999 πάνω σε ένα όχημα Atlas IIAS και άρχισε να συλλέγει δεδομένα στις 24 Φεβρουαρίου, 2000. Αποτελεί την ναυαρχίδα του Συστήματος Παρατήρησης της Γης (Earth Observing System (EOS)) ακολουθήθηκε από τον Aqua που εκτοξεύθηκε το 2002 και τον Aura που εκτοξεύτηκε το 2004.
Εξωτερικοί σύνδεσμοι
Κατηγορία:Μετεωρολογία Κατηγορία:Τεχνητοί δορυφόροι Κατηγορία:Διαστημικές αποστολές το 1999
Καρκώ
Στην ελληνική μυθολογία με το όνομα Καρκώ ήταν γνωστή μία μορφή-φόβητρο για τα μικρά παιδιά που χρησιμοποιούσαν στην αρχαία Ελλάδα. Δύο άλλα τέτοια φόβητρα ήταν η Μορμώ και η Γελλώ. Για την Καρκώ έλεγαν ότι είχε σκληρά και μυτερά δόντια, τα οποία εξείχαν προς τα έξω και προσέδιδαν στο πρόσωπό της μια τρομακτική όψη.
Πηγή
Καρκω Καρκω
Βραβεία Ευρωπαίου καλαθοσφαιριστή της χρονιάς
Με την ολοκλήρωση κάθε ημερολογιακού έτους, απονέμονται τέσσερα βραβεία Ευρωπαίου καλαθοσφαιριστή της χρονιάς. Τα βραβεία είναι ανεξάρτητα μεταξύ τους, διέπονται όμως από παρόμοια λογική και έχουν όλα υψηλό κύρος:
Επιλεξιμότητα
Επιλέξιμος μπορεί να είναι οποιοσδήποτε Ευρωπαίος καλαθοσφαιριστής διακρίθηκε με το σύλλογο ή/και την εθνική ομάδα του. Από εκεί και πέρα, ο φορέας κάθε βραβείου συνήθως κάνει μια προεπιλογή και καταλήγει σε σχετικά μικρό αριθμό υποψηφίων, πριν ανακοινώσει τα «ψηφοδέλτια» (π.χ. η FIBA Europe για το 2011 έθεσε σε ψηφοφορία μόλις 10 παίκτες ).
Κριτήριο για το χαρακτηρισμό ενός αθλητή ως Ευρωπαίου δεν είναι απλά η ιθαγένεια, αλλά το να έχει δικαίωμα συμμετοχής σε ευρωπαϊκή εθνική ομάδα. Άλλοι περιορισμοί δεν υπάρχουν - δεν είναι υποχρεωτικό ούτε να αγωνίζεται σε ευρωπαϊκό σύλλογο, ούτε να έχει συμμετάσχει στην εθνική του ομάδα τη συγκεκριμένη χρονιά (αν και προφανώς μία διάκριση με την τελευταία αυξάνει τις πιθανότητες να ψηφιστεί).
Παραπομπές
Κατηγορία:Αθλητικά βραβεία Κατηγορία:Καλαθοσφαίριση στην Ευρώπη
530 Τουραντότ
Ο 530 Τουραντότ (Turandot) είναι αστεροειδής του Ηλιακού μας συστήματος. Ανακαλύφθηκε στις 11 Απριλίου του 1904 από τον Γερμανό αστρονόμο Μαξ Βολφ και πήρε την προσωρινή ονομασία 1904 NV. Ο ημιάξονας της τροχιάς του είναι 3,183 ΑΜ, από τον Ήλιο.
Παραπομπές
Τουραντότ
Ιωάννης Κωττούνιος
Βιογραφικό
Ο πατέρας του Δημήτριος καταγόταν από τα Κύθηρα. Η οικογένειά του ήταν εγκατεστημένη στη Βέροια ίσως επειδή είχε εμπορικές σχέσεις με την κεντρική και την ανατολική Ευρώπη και ήθελε να κάνει την Μακεδονική πόλη κέντρο των εμπορικών δραστηριοτήτων της. Έτσι, ο Ιωάννης Κωττούνιος γεννήθηκε στη Βέροια της Μακεδονίας το 1577. Συνοδεύοντας τον πατέρα τους ο Δημήτριος και τα αδέλφια του σε εμπορικό ταξίδι στην Βλαχία αιχμαλωτίσθηκαν από Τατάρους που είχαν κάνει επιδρομή. Αφού εξαγόρασαν την ελευθερία τους, άγνωστο πως, κατέφυγαν στη Γερμανία. Στις αρχές του 17ου αιώνα ο Ιωάννης Κωττούνιος, με συστατική επιστολή του πατριαρχη Ραφαήλ Β΄, ταξίδεψε στη Γερμανία για τη συλλογή χρημάτων υπέρ του πατριαρχείου Κωνσταντινουπόλεως και εκεί,στην Τυβίγγη συνδέθηκε με το θεολόγο και φιλέλληνα Μαρτίνο Κρούσιο. Ένα με δύο χρόνια πρέπει να έμεινε στην Τυβίγγη, αφού στα 1604 βρίσκεται στην αυλή του Ροδόλφου. Στη συνέχεια πήγε στη Ρώμη και στα τέλη του 1605 γράφτηκε στο Ελληνικό Κολλέγιο του Αγίου Αθανασίου, μολονότι ήταν σε προχωρημένη για σπουδές ηλικία, όπου σπούδασε φιλοσοφία και θεολογία και αναγορεύτηκε διδάκτορας των επιστημών αυτών το 1613. Εκεί δίδαξε ελληνική γραμματική και αρχαίους Έλληνες συγγραφείς στους νεότερους μαθητές του κολλεγίου. Κατά την περίοδο της φοίτησής του στο Κολλέγιο ασπάστηκε το ρωμαιοκαθολικισμό και έγινε μέλος της θρησκευτικής κοινότητας της Παρθένου Μαρίας. Τη διετία 1614-1615 φοίτησε στο Πανεπιστήμιο της Πάντοβα υπό τον καθηγητή και νεοαριστοτελικό φιλόσοφο Τσέζαρε Κρεμονίνι και το 1615 ανακηρύχθηκε διδάκτωρ φιλοσοφίας και ιατρικής του ίδιου πανεπιστημίου. Επίσης κατά τη διάρκεια των σπουδών του κατέλαβε το αξίωμα του προέδρου του Συνδέσμου των σπουδαστών του Κολλεγίου. Από το 1616 μέχρι το 1633 διετέλεσε καθηγητής των ελληνικών και της φιλοσοφίας στο Πανεπιστήμιο της Μπολόνια όπου δίδαξε τη Ρητορική, την Ποιητική, τα Πολιτικά και άλλα έργα του Αριστοτέλη καθώς και την Πολιτεία του Πλάτωνα. Η Βενετική Δημοκρατία του προσέφερε την πρώτη έδρα φιλοσοφίας στο πανεπιστήμιο της Πάντοβα (έκτακτος το 1632, τακτικός καθηγητής πέντε χρόνια αργότερα)όπου δίδαξε μέχρι το θάνατό του. Στην πόλη αυτή ίδρυσε το 1653 το «Κωττουνιανό ή Κωττούνειο Ελληνομουσείον», ως παράρτημα του πανεπιστημίου, που λειτούργησε ως το 1797 και άφησε κληροδότημα με το οποίο σπούδαζαν Έλληνες περίπου για έναν αιώνα. Πέθανε το 1657 και τάφηκε στον Άγιο Αντώνιο της Πάδοβας.
Συγγραφικό έργο
Όλα τα έργα του είναι γραμμένα στη λατινική γλώσσα εκτός από το Ελληνικών Επιγραμμάτων βιβλία δύο Ιωάννου του Κουττουνίου, του εκ Βερροίας, ιππέως, φιλοσοφίας, ιατρικής και θεολογίας διδασκάλου και εν τω του Παταυΐου Λυκείω πρώτου φιλοσόφου (Πάντοβα 1653) το οποίο το αφιέρωσε στο βασιλιά της Γαλλίας Λουδοβίκο τον ΙΔ'. Με το έργο αυτό περνά στην πρώτη θέση των επιγραμματοποιών του 17ου αιώνα. Πολλά από τα επιγράμματά του αναφέρονται είτε σε ιστορικά πρόσωπα της Γαλλίας, όπως οκαρδινάλιος Ρισελιέ,ή της Ευρώπης, όπως η Άννα της Αυστρίας κ.α. Επίσης αναφέρεται σε ιστορικά συμβάντα (νίκη του βενετικού στόλου κατά του Τουρκικού (1649), περιέχουν στοιχεία από την ελληνική ιστορία και μυθολογία. Επιδίωξή του είναι να κινητοποιήσει το ενδιαφέρον των ισχυρών της Ευρώπης για τους υπόδουλους Έλληνες. Έτσι η συλλογή του εντάσσεται στις πρώτες συνθέσεις-εκκλήσεις Ελλήνων λογίων υπέρ των συμπατριωτών τους.
Το πανεπιστήμιο της Μπολόνια ανήγειρε προς τιμήν του μνημείο στον περίβολό του.
Εξωτερικοί σύνδεσμοι
Κατηγορία:Έλληνες ιατροί του 17ου αιώνα Κατηγορία:Έλληνες λογοτέχνες Κατηγορία:Έλληνες θεολόγοι Κατηγορία:Έλληνες ευεργέτες Κατηγορία:Έλληνες φιλόσοφοι Κατηγορία:Έλληνες Ρωμαιοκαθολικοί Κατηγορία:Έλληνες λόγιοι του 17ου αιώνα
Ίουλος
Η λέξη Ίουλος μπορεί να αφορά τα:
Κατηγορία:Αποσαφηνίσεις ονομάτων
Τουραντότ (αποσαφήνιση)
Ο όρος Τουραντότ μπορεί να αναφέρεται σε ένα από τα παρακάτω:
World Basketball Manager
Το World Basketball Manager (συντομογραφία: WBM) είναι βιντεοπαιχνίδι διοίκησης ομάδων καλαθοσφαίρισης που επιτρέπει στον παίκτη να αναλάβει τη θέση του προπονητή σε οποιαδήποτε διεθνή ομάδα καλαθοσφαίρισης, συμπεριλαμβανομένων και αυτών εκτός NBA. Αναπτύχθηκε και κυκλοφόρησε από την ελληνική εταιρία icehole για τα Microsoft Windows το 2003 η οποία, καθώς δεν έχει τις απαραίτητες άδειες, εκδίδει το παιχνίδι με ψεύτικα ονόματα παικτών και ομάδων. Οι φανατικοί χρήστες έχουν δημιουργήσει μια κοινότητα, η οποία ενημερώνει συνεχώς τα στατιστικά των παικτών και των ομάδων και τα διαθέτει στο διαδίκτυο. Αυτή τη στιγμή το παιχνίδι περιέχει πάνω από 10.000 παίκτες, 650 ομάδες και 1000 προπονητές από 194 χώρες. Είναι το πρώτο παιχνίδι στρατηγικής με θέμα την καλαθοσφαίριση που κατάφερε να δημιουργήσει μια επιτυχημένη σειρά παιχνιδιών με ετήσιες εκδόσεις. Είναι, ακόμη, το πρώτο παιχνίδι ελληνικής παραγωγής, που κατάφερε να εκδοθεί στο εξωτερικό και συγκεκριμένα στην Αυστρία, τη Γερμανία, την Ελβετία, την Κίνα, τη Σερβία και τη Σλοβενία.
Τρόπος παιχνιδιού
μικρογραφία|δεξιά Ο τρόπος του παιχνιδιού είναι παρόμοιος με τα αντίστοιχα παιχνίδια ποδοσφαίρου. Ο χρήστης μπορεί να ελέγχει συλλόγους και εθνικές ομάδες ταυτόχρονα. Το παιχνίδι περιέχει μία πολύ ρεαλιστική μηχανή πραγματικού χρόνου για την εξομοίωση των αγώνων. Ένας γενετικός αλγόριθμος καταφέρνει να κάνει την τεχνητή νοημοσύνη του υπολογιστή πολύ ανταγωνιστική. Το παιχνίδι δημιουργεί τα ίδια στατιστικά που χρησιμοποιούν και οι επαγγελματίες του χώρου. Περισσότεροι από 500 άνθρωποι μπορούν να παίξουν ταυτόχρονα. Περιέχει data editor, ο οποίος κάνει πολύ εύκολη την τροποποίηση της βάσης δεδομένων. Είναι διαθέσιμο στα Αγγλικά, Γαλλικά, Γερμανικά, Ελληνικά, Ιταλικά, Ισπανικά, Λιθουανικά, Πορτογαλικά και Τουρκικά.
Βάση δεδομένων
μικρογραφία|δεξιά Δεν είναι μόνο ο μεγάλος αριθμός παικτών, προπονητών, ομάδων, σταδίων και διοργανώσεων που ξεχωρίζουν το WBM από τα άλλα παιχνίδια με θέμα την καλαθοσφαίριση αλλά και η λεπτομέρεια με την οποία παρουσιάζονται. Η βάση έχει δημιουργηθεί και ανανεώνεται μόνο από τους χρήστες.
Οι παίκτες περιγράφονται σε 36 διαφορετικές κατηγορίες:
Όνομα, Επίθετο, Ομάδα, Εθνικότητα, Υπηκοότητα, Ηλικία, Θέση, Ταλέντο, Φόρμα, Εμπειρία, Ηθικό, Αποφασιστικότητα, ιδιοσυγκρασία, Μπλοκάρισμα, Αμυντικό Ριμπάουντ, Μαρκάρισμα, Κλέψιμο, Χειρισμός μπάλας, Μπάσιμο, Πάσα, Επιθετικό Ριμπάουντ, Ελεύθερες βολές, Σουτ 2 πόντων, Σουτ 3 πόντων, Ύψος, Άλμα, Ταχύτητα, Αντανακλαστικά, Δύναμη, Αντοχή, Συμβόλαιο, Κίνδυνος τραυματισμού, Αξία, Αμοιβή, Διεθνείς εμφανίσεις, Προηγούμενες ομάδες.
Οι προπονητές περιγράφονται σε 15 διαφορετικές κατηγορίες:
Σύλλογος, Εθνική ομάδα, Όνομα, Επίθετο, Ηλικία, Εθνικότητα, Προϋπηρεσία σε Σύλλογο, Προϋπηρεσία σε εθνική ομάδα, Διεθνής κατάταξη καριέρας, Διεθνής κατάταξη έτους, Σκορ, Καθοδήγηση, Ψυχολογική υποστήριξη, Προπονητική ικανότητα, Δουλειά με τους νέους.
Εξωτερικοί σύνδεσμοι
Κατηγορία:Βιντεοπαιχνίδια του 2003 Κατηγορία:Βιντεοπαιχνίδια αθλητισμού Κατηγορία:Βιντεοπαιχνίδια των Windows Κατηγορία:Βιντεοπαιχνίδια της icehole
Τριβωνιανός
Ο Τριβωνιανός (500–542) ήταν Βυζαντινός νομικός από τη Σίδη της Παμφυλίας, ο οποίος κατά τη διάρκεια του Αυτοκράτορα Ιουστινιανού Α´, επέβλεψε την επιμέλεια του νομικού κώδικα της Βυζαντινής Αυτοκρατορίας, και κατείχε υψηλό γραφειοκρατικό τίτλο (magister officiorum).
Παραπομπές
Κατηγορία:Βυζαντινοί νομικοί Κατηγορία:Βυζαντινοί του 6ου αιώνα Κατηγορία:Ρωμαίοι νομομαθείς
Κωνσταντίνος Νίδερ
Ο Κωνσταντίνος Νίδερ (1865-1943) ήταν Έλληνας στρατιωτικός, αξιωματικός του Μηχανικού, γερμανικής καταγωγής, ο οποίος διατέλεσε αρχηγός του Γενικού Επιτελείου Στρατού καθώς και υφυπουργός Στρατιωτικών στην κυβέρνηση Θεόδωρου Πάγκαλου.
Βιογραφία
Γεννήθηκε στο Μεσολόγγι στις 11 Ιουλίου 1865 και ήταν γιος του Βαυαρού στρατιωτικού γιατρού του ελληνικού στρατού ξηράς Φραγκίσκου Ξαβιέρου Νίδερ (Franz Xaver Nieder) (1812 - 1897) και της Αναστασίας Γιολδάση, κόρης Σουλιώτη οπλαρχηγού.
Αποφοίτησε από τη Σχολή Ευελπίδων στις 12 Αυγούστου 1887 με το βαθμό του ανθυπολοχαγού στο Σώμα του Μηχανικού. Το 1890 προήχθη σε υπολοχαγό και το 1898 σε λοχαγό ύστερα από τη συμμετοχή του στον πόλεμο του 1897. Το 1903 πήρε εκπαιδευτική άδεια για να συνεχίσει τις στρατιωτικές σπουδές του στη Γαλλία.
Όταν επέστρεψε στην Ελλάδα ανέλαβε τη διοίκηση της 3ης Μεραρχίας Πεζικού. Από το 1904 έως το 1910 διηύθυνε το Γραφείο Προσωπικού του Στρατού ενώ στον Α΄ Βαλκανικό πόλεμο ανέλαβε και τη διεύθυνση των εφεδρειών. Το 1911 προβιβάστηκε σε αντισυνταγματάρχη και το 1912 διορίστηκε για μικρό χρονικό διάστημα αρχηγός της «Επιτελικής Υπηρεσίας Στρατού» (όπως ονομαζόταν τότε το ΓΕΣ).
Την περίοδο του Εθνικού Διχασμού έμεινε πιστός στο βασιλιά Κωνσταντίνο, εντούτοις και ίσως χάρη στη διαλλακτικότητά του παρέμεινε στο στράτευμα ακόμα και όταν ανήλθε στην εξουσία ο Ελευθέριος Βενιζέλος τον Ιούνιο του 1917.
Με την είσοδο της Ελλάδος στον Α΄ Παγκοσμίου πολέμου ο Νίδερ ανέλαβε τη διοίκηση της 1ης Μεραρχίας, με την οποία ανακατέλαβε από τους Βούλγαρους τις Σέρρες και τη Δράμα. Το Δεκέμβριο του 1918 ανέλαβε τη διοίκηση του Α΄ Σώματος Στρατού, με την οποία και συμμετείχε στην εκστρατεία στην Κριμαία, όπου και παρέμεινε μέχρι τις 21 Μαΐου 1919, οπότε και αντικαταστάθηκε από τον υποστράτηγο Ιάκωβο Νεγρεπόντη. Τον Ιούνιο του 1919, με την έναρξη των επιχειρήσεων στη Μικρά Ασία ο Νίδερ ανέλαβε τη διοίκηση του Στρατού Κατοχής Μικράς Ασίας, θέση που κράτησε μέχρι το Δεκέμβριο του 1919, όταν και επέστρεψε στη διοίκηση του Α΄ Σώματος Στρατού, θέση από την οποία παύθηκε το Φεβρουάριο του 1920. Η επάνοδος του Βενιζέλου στην εξουσία τον αποκατέστησε στη διοίκηση του στρατού και στις 21 Σεπτεμβρίου 1922 διορίστηκε διοικητής της Στρατιάς Θράκης. Στη θέση αυτή παρέμεινε μέχρι τις 25 Δεκεμβρίου 1923, οπότε και αποστρατεύτηκε κατόπιν αιτήσεώς του.
Μεταξύ 1925 και 1926 διατέλεσε Υφυπουργός Στρατιωτικών.
Το 1929 ο Κωνσταντίνος Νίδερ συνέγραψε το έργο «Η εκστρατεία της Ουκρανίας (Ιανουάριος - Μάιος 1919)», βασισμένο στο ημερολόγιο που τηρούσε και σε πληροφορίες που άντλησε από άλλα πρόσωπα. Το σύγγραμμα δημοσιεύτηκε σε 29 συνέχειες στη «Στρατιωτική και Ναυτική Εγκυκλοπαίδεια» (τόμος Ε, σελ. 77-349) το 1930, ενώ το 2015 κυκλοφόρησε ως βιβλίο. Κατά καιρούς έχουν δει το φως της δημοσιότητας και άλλες εργασίες του, όπως η ''«Έκθεσις εργασιών Χαρτογραφικής Υπηρεσίας. Από της συστάσεώς της (Αύγ. 1889) μέχρι Φεβρουαρίου 1898.»'', αλλά και υπηρεσιακές επιστολές του. Το 2009 το Ε.Λ.Ι.Α. εξέδωσε το έργο «Χαρτογραφικές περιπέτειες της Ελλάδας 1821-1919. Με αφορμή ένα χειρόγραφο του Κωνσταντίνου Νίδερ (1898)», που συνέγραψε ο Ευάγγελος Λιβιεράτος.
Πέθανε στην Αθήνα το 1943 σε ηλικία 78 ετών.
Προς τιμήν του Κωνσταντίνου Νίδερ μια οδός στη Νέα Σμύρνη φέρει το όνομά του.
Πηγές
Κατηγορία:Έλληνες αξιωματικοί του πεζικού Κατηγορία:Έλληνες υφυπουργοί Στρατιωτικών Κατηγορία:Αρχηγοί Γενικού Επιτελείου Στρατού (Ελλάδα) Ν Ν Κατηγορία:Φιλομοναρχισμός στην Ελλάδα Κατηγορία:Συμμετέχοντες στην Εκστρατεία της Κριμαίας 1918-1919
Εμινέ Ερντογάν
Η Εμινέ Ερντογάν (τουρκικά: Emine Erdoğan, γεννήθηκε ως Εμινέ Γκιουλμπαράν· 21 Φεβρουαρίου 1955) είναι η σύζυγος του Προέδρου της Τουρκίας Ρετζέπ Ταγίπ Ερντογάν και Πρώτη Κυρία της Τουρκίας.
Βιογραφία
Η Εμινέ Ερντογάν γεννήθηκε στο Ουσκουντάρ στην Κωνσταντινούπολη. Είναι Αραβικής καταγωγής και η οικογένειά της κατάγεται από την νοτιοανατολική επαρχία Σιίρτ. Είναι το μικρότερο παιδί μιας οικογένειας με πέντε παιδιά. Παρακολούθησε τη Σχολή Καλών Τεχνών Μιτχάτ Πασά Ακσάμ, αλλά εγκατέλειψε τις σπουδές της πριν την αποφοίτηση.
Η Ερντογάν εντάχθηκε στον "Σύλλογο Ιδεαλιστών Γυναικών" (που συνδέεται με τους Γκρίζους Λύκους). Κατά τη διάρκεια εκείνων των δραστηριοτήτων γνώρισε τον Ρετζέπ Ταγίπ Ερντογάν σε συνέδριο. Ο Ρετζέπ Ταγίπ Ερντογάν και η Εμινέ Γκιουλμπαράν παντρεύτηκαν στις 4 Φεβρουαρίου 1978. Το ζευγάρι έχει αποκτήσει τέσσερα παιδιά: τον Αχμέτ Μπουράκ Ερντογάν, την Σουμεγιέ (που παντρεύτηκε τον βιομήχανο άμυνας Σελτσούκ Μπαϋρακτάρ τον Μάιο 2016 ), τον Νετσμετίν Μπιλάλ και την Εσρά.
Πολιτική ζωή
αριστερά|μικρογραφία|Η Εμινέ Ερντογάν σε συνάντηση με την [[Μισέλ Ομπάμα στο Κίτρινο Οβάλ Δωμάτιο του Λευκού Οίκου στις 8 Δεκεμβρίου 2009]] Στις 7 Δεκεμβρίου 2010, ο Πρωθυπουργός του Πακιστάν Σιέντ Γιουσάφ Ράζα Γκιλάνι την βράβευσε με το Νισάν-ε-Πακιστάν, σε αναγνώριση των προσπαθειών της για τους πλημμυροπαθείς. Τον Οκτώβριο του 2010, η Ερντογάν επισκέφθηκε το Πακιστάν και τις περιοχές που επλήγησαν από τις πλημμύρες για να δει την καταστροφή που προκλήθηκε από τις πλημμύρες και συνέβαλε σημαντικά στην φιλανθρωπική εκστρατεία με σκοπό να βοηθήσει τους πλημμυροπαθείς της χώρας.
Στις 16 Φεβρουαρίου 2011, η Εμινέ Ερντογάν βραβεύτηκε με το "Prix de la Fondation" από το Φόρουμ Κρανς Μοντάνα, σε τελετή που πραγματοποιήθηκε στις Βρυξέλλες.
Έχει παίξει ενεργό ρόλο κατά του παιδικού γάμου, δηλώνοντας ξεκάθαρα ότι "Ο εξαναγκασμένος παιδικός γάμος είναι απαράδεκτος κάτω από οποιεσδήποτε συνθήκες".
Παραπομπές
Κατηγορία:Τούρκοι αραβικής καταγωγής
Ο Τιμωρός: Ζώνη Πολέμου
Ο Τιμωρός: Ζώνη Πολέμου (πρωτότυπος αγγλικός τίτλος: Punisher: War Zone) είναι ταινία δράσης του 2008 σε σκηνοθεσία από την Λέξι Αλεξάντερ, βασισμένη στον χαρακτήρα των Marvel Comics Punisher. Ως η τρίτη κινηματογραφική προσαρμογή του χαρακτήρα, μετά από αυτήν του 1989 και αυτήν του 2004, και η πρώτη από τις δύο ταινίες που παράχθηκαν με τον τίτλο Marvel Knights, που παράγει ταινίες που απευθύνονται σε μεγαλύτερες ηλικίες, πρωταγωνιστούν οι Ρέι Στίβενσον και Ντόμινικ Γουέστ.
Αρέθας
Ο Αρχιεπίσκοπος Καισαρείας Αρέθας θεωρείται ένας από τους διαπρεπέστερους λογίους της Μεσοβυζαντινής περιόδου και από τους πρωτεργάτες της αναβίωσης των κλασικών σπουδών στο Βυζάντιο. Οι κώδικες που δημιούργησε ο ίδιος, που περιείχαν τα σχόλιά του, θεωρούνται ότι διέσωσαν πολλά αρχαία κείμενα, συμπεριλαμβανομένων έργων του Πλάτωνα και των «εἰς ἑαυτόν» του Μάρκου Αυρηλίου.
Βίος
Ο Αρέθας γεννήθηκε στην Πάτρα γύρω στο 850. Αφού σπούδασε αρχικά στη γενέτειρά του πρέπει να βρέθηκε σχετικά νωρίς στην Κωνσταντινούπολη, όπου και πέρασε το μεγαλύτερο μέρος της ζωής του. Ήταν μαθητής του Πατριάρχη Φωτίου. Σπούδασε στο Πανδιδακτήριο και πιθανότατα έγινε κληρικός μετά το 888. Το 903, επί Πατριάρχου Νικολάου Μυστικού, χειροτονήθηκε Αρχιεπίσκοπος Καισαρείας. Λόγω της θέσης της Αρχιεπισκοπής του ως πρωτόθρονης του Πατριαρχείου, παρέμεινε στην Κωνσταντινούπολη κατά το μεγαλύτερο διάστημα.
Συμμετείχε ενεργά στην πολιτική της Αυλής και ενεπλάκη στη διαμάχη για το σκάνδαλο που δημιουργήθηκε όταν ο αυτοκράτορας Λέων ΣΤ΄ προσπάθησε να παντρευτεί για τέταρτη φορά, αφού οι τρεις πρώτες του γυναίκες πέθαναν αφήνοντάς τον χωρίς κληρονόμο. Παρά τη φήμη του ως μελετητή, ο Αρέθας περιγράφεται ως «... στενόμυαλος, κακός ... νοσηρά φιλόδοξος και απολύτως αδίστακτος... ».
Πέθανε σε μεγάλη ηλικία γύρω στο 944.
Έργο
Υπήρξε ένας από τους σημαντικότερους εκδότες κλασικών και εκκλησιαστικών κειμένων και θεωρείται κάτοχος μιας από τις μεγαλύτερες βιβλιοθήκες του καιρού του, αποτελούμενη από χιλιάδες έργα της κλασσικής αρχαιότητας και της πρωτοχριστιανικής περιόδου. Επιμελήθηκε και χρηματοδότησε τη μεταγραφή μεγάλου αριθμού χειρογράφων από τη Μεγαλογράμματη στη μικρογράματη γραφή, σε πολλά από τα οποία σώζονται ιδιόχειροι σχολιασμοί. Αν και το έργο του στερείται πρωτοτυπίας, θεωρείται εντούτοις πολύ σημαντικό γιατί διασώζει πολλά έργα που αλλιώς θα είχαν χαθεί. Ενδεικτικά μπορεί να αναφερθεί πως τα έργα των απολογητών του 2ου και του 3ου αιώνα σώζονται μόνο σε χειρόγραφα προερχόμενα από τη βιβλιοθήκη του. Προϊόντα του εργαστηρίου του βρίσκονται στις κυριότερες βιβλιοθήκες του κόσμου, όπως στο Βατικανό, το Παρίσι, το Λονδίνο, τη Μόσχα και αλλού.
Συνέταξε σχόλια για την Αποκάλυψη, για τα οποία έκανε αξιοσημείωτη χρήση του παρόμοιου έργου του προκατόχου του, Ανδρέα Καισαρείας. Εκτυπώθηκε για πρώτη φορά το 1535 ως προσάρτημα των έργων του Οικουμένιου. Ο Albert Ehrhard τείνει στην άποψη ότι έγραψε και άλλα σχόλια. Στο ενδιαφέρον του για την πρώιμη χριστιανική βιβλιογραφία, που του κέντρισε ίσως ο προκάτοχός του Ανδρέας, χρωστάμε τον Arethas Codex, μέσω του οποίου έχουν, σε μεγάλο βαθμό, φτάσει σε εμάς τα κείμενα σχεδόν όλων των προ-Νικαίας Ελλήνων χριστιανών απολογητών.
Είναι επίσης γνωστός ως σχολιαστής του Πλάτωνα και του Λουκιανού. Το περίφημο χειρόγραφο του Πλάτωνα (Codex Clarkianus), που μεταφέρθηκε από την Πάτμο στο Λονδίνο, αντιγράφηκε με εντολή του Αρέθα. Άλλα σημαντικά ελληνικά χειρόγραφα, π.χ. του Ευκλείδη, του ρήτορα Αριστείδη, και ίσως και του Δίονος του Χρυσοστόμου, οφείλονται σε αυτόν. Ο Καρλ Κρουμπάχερ τονίζει την αγάπη του για την αρχαία κλασική ελληνική φιλολογία και τις αρχικές πηγές της χριστιανικής θεολογίας.
Τα έργα του Αρέθα περιλαμβάνουν επίσης τις παλαιότερες γνωστές αναφορές «εἰς ἑαυτόν», που γράφτηκε περί το 175 μ.Χ. από τον Ρωμαίο αυτοκράτορα Μάρκο Αυρήλιο. Ο Αρέθας παραδέχεται ότι έχει σε μεγάλο βαθμό το έργο σε επιστολές του προς τον Βυζαντινό Αυτοκράτορα Λέοντα ΣΤ΄ Σοφό, καθώς και σε σχόλιά του στον Λουκιανό και τον Δίονα Χρυσόστομο. Στον Αρέθας πιστώνεται η επαναφορά των «εἰς ἑαυτόν» στο δημόσιο λόγο.
Μέχρι τον 19ο αιώνα, οι μελετητές πίστευαν ότι υπήρχε παλαιότερος Αρέθας, επίσης αρχιεπίσκοπος της Καισάρειας, ο οποίος είχε γράψει τα έργα για την Αποκάλυψη, γύρω στο έτος 540. Οι σύγχρονοι μελετητές πιστεύουν ότι αυτό είναι λανθασμένο, και υπήρχαν μόνο ένα Αρέθας.
Περαιτέρω ανάγνωση
Κατηγορία:Μητροπολίτες Καισαρείας Κατηγορία:Βυζαντινοί λόγιοι Κατηγορία:Βυζαντινοί του 9ου αιώνα Κατηγορία:Βυζαντινοί του 10ου αιώνα Κατηγορία:Επίσκοποι του 10ου αιώνα
Χάρης Νικολαΐδης
Ο Χάρης Νικολαΐδης (αγγλικά: Harry Nicolaides γεννήθηκε το 1967 ή το 1968 ) είναι ένας Αυστραλός συγγραφέας με ελληνοκυπριακή καταγωγή και έχει φυλακιστεί στην Ταϊλάνδη με το νόμο για «προσβολή της μοναρχίας», για ένα απόσπασμα σε ένα μυθιστόρημα του, το 2005 που θεωρήθηκε ότι δυσφήμιζε την ταϊλανδική μοναρχία. Στις 19 Ιανουαρίου 2009, καταδικάστηκε σε τρία χρόνια φυλάκιση και του δόθηκε προσωρινή χάρη στις 21 Φεβρουαρίου, αφού πέρασε έξι μήνες σε φυλακή της Ταϊλάνδης.
Το 2002 ο Νικολαΐδης δημοσίευσε το Concierge Confidential, μια συλλογή φανταστικών διηγημάτων με βάση την εμπειρία του, που έχει εργαστεί για επτά χρόνια ως επικεφαλής θυρωρός της Melbourne's Rydges Hotel. Έζησε στην Ταϊλάνδη μεταξύ του 2003 με το 2005, και εργάστηκε ως δάσκαλος στην βόρεια πόλη της Ταϊλάνδης Τσιάνγκ Ράι. Ο Νικολαΐδης επίσης έζησε και εργάστηκε αργότερα στη Σαουδική Αραβία, και έγραψε ένα άρθρο για τη χώρα, όπως ο ίδιος είχε αντιληφθεί, για το περιοδικό The New Statesman.
Φυλάκιση, δίκη, καταδίκη
Στις 31 Αυγούστου 2008, ο Νικολαΐδης συνελήφθη στο αεροδρόμιο Suvarnabhumi ενώ ετοιμαζόταν να επιβιβαστεί σε αεροπλάνο για την Αυστραλία, προφανώς αγνοώντας το ένταλμα σύλληψης του Μαρτίου. Ο νόμος της Ταϊλάνδης, άρθρο 112, αναφέρει: «Όποιος δυσφημεί, προσβάλλει ή απειλεί τον Βασιλιά, τη Βασίλισσα, τον Κληρονόμο ή τον Αντιβασιλέα, τιμωρείται με φυλάκιση από τρία έως δεκαπέντε χρόνια».
Ο Νικολαΐδης περιέγραψε αργότερα τις σκληρές συνθήκες στη φυλακή της Μπανγκόκ, λέγοντας ότι είχε γνωρίσει τον ύποπτο Ρώσο έμπορο όπλων Βίκτορ Μπουτ και τον Καναδό παιδεραστό Κρίστοφερ Νιλ ενώ ήταν φυλακισμένος.
Προσβλητικό κείμενο
''Από τον βασιλιά Ράμα μέχρι τον διάδοχο, οι ευγενείς ήταν διάσημοι για τις ρομαντικές αγκυλώσεις και τις ίντριγκες τους. Ο διάδοχος είχε πολλές συζύγους μείζονες και ανήλικες με μια σειρά από παλλακίδες για διασκέδαση. Μια από τις πρόσφατες συζύγους του εξορίστηκε με ολόκληρη την οικογένειά της, συμπεριλαμβανομένου ενός γιου που απέκτησαν μαζί, για μια άγνωστη αδιακρισία. Στη συνέχεια ξαναπαντρεύτηκε με μια άλλη γυναίκα και απέκτησε ένα άλλο παιδί. Φημολογήθηκε ότι αν ο πρίγκιπας ερωτευόταν μια από τις ανήλικες συζύγους του και αυτή τον πρόδιδε, αυτή και η οικογένειά της θα εξαφανίζονταν με το όνομά τους, την οικογενειακή καταγωγή και όλα τα υπολείμματα της ύπαρξής τους να εξαφανίζονται για πάντα.''
Κίνητρο
Λίγο μετά την απελευθέρωση του Νικολαΐδη, ένας πρώην συνάδελφος στο Πανεπιστήμιο Mae Fah Luang, ο Heath Dollar, κατηγόρησε τον συγγραφέα ότι συμπεριέλαβε σκόπιμα το απόσπασμα γνωρίζοντας ότι θα παραβίαζε τη νομοθεσία της Ταϊλάνδης. Αυτό έγινε, σύμφωνα με τον Dollar, ως διαφημιστικό κόλπο για να προσελκύσει την προσοχή και να διασφαλίσει ότι τα βιβλία του Νικολαΐδη θα εκδοθούν.
Βασιλική χάρη
Οι δικηγόροι του Νικολαΐδη πίεζαν για βασιλική χάρη, μια προσπάθεια που υποστήριξε η αυστραλιανή κυβέρνηση. Ένας αξιωματούχος της πρεσβείας της Ταϊλάνδης στην Καμπέρα σχολίασε τον Ιανουάριο του 2009 ότι οι αλλοδαποί που καταδικάζονται βάσει αυτού του νόμου συνήθως λαμβάνουν χάρη και απελαύνονται.
Στις 21 Φεβρουαρίου 2009, ο Νικολαΐδης έλαβε βασιλική χάρη και επέστρεψε στη Μελβούρνη.
Στην αρχική του απελευθέρωση, είχε μεταφερθεί στην πρεσβεία της Αυστραλίας στην Μπανγκόκ και του έδωσαν καθαρά ρούχα πριν από την πτήση για το σπίτι. Λίγα λεπτά πριν επιβιβαστεί στην πτήση έμαθε ότι η μητέρα του είχε υποστεί εγκεφαλικό δύο εβδομάδες πριν και είχε χάσει την ικανότητα να μιλήσει. «Είμαι θυμωμένος, απογοητευμένος και μπερδεμένος με τη μεταχείρισή μου», είπε ο Νικολαΐδης. «Είμαι κουρασμένος και εξαντλημένος και έχω μια μάνα να πάω να δω η οποία έχει χάσει τη δύναμη του λόγου». Ο Νικολαΐδης σχεδιάζει να γράψει ένα βιβλίο για τη δοκιμασία του.
Παραπομπές
Κατηγορία:Αυστραλοί συγγραφείς Κατηγορία:Δίκαιο της Ταϊλάνδης
Τσουκαλάδες
Με το όνομα Τσουκαλάδες αναφέρονται δύο οικισμοί της Ελλάδας:
Τσουκαλάδες Βοιωτίας
Οι  Τσουκαλάδες είναι χωριό του Δήμου Λεβαδέων του Νομού Βοιωτίας. Είναι χτισμένοι σε ένα μικρό λεκανοπέδιο, οκτώ χιλιόμετρα βορειοδυτικά της Λιβαδειάς, κοντά στην Εθνική Οδό Λιβαδειάς -Δελφών. Το χωριό συνδέεται, επίσης, οδικώς με τον οικισμό Άγιο Βλάσιο.
Ο οικισμός ανέκαθεν βρισκόταν διοικητικά συνδεδεμένος με τη γειτονική Λιβαδειά. Το 1940 ο οικισμός προσωρινά καταργήθηκε και αναγνωρίστηκε επίσημα ξανά το 1961 Ο πληθυσμός του από τότε διατηρείται σχεδόν σταθερός, σημειώνοντας ελαφριά μείωση τις δύο τελευταίες δεκαετίες. Ο Δήμος Λεβαδέων έχει εγκαταλείψει τον οικισμό στη μοίρα του.
Στέρνα Μεσσηνίας
Η Στέρνα είναι χωριό του δήμου Μεσσήνης, στον νομό Μεσσηνίας σε υψόμετρο 200 μέτρων. Σύμφωνα με την απογραφή του 2011 έχει 324 κατοίκους. Θεωρείται ότι δημιουργήθηκε περίπου το 1820 με 1830 αφού τότε άρχισαν να χτίζονται τα πρώτα σπίτια. Το σημείο στο οποίο βρίσκεται η Στέρνα ευνόησε τους τότε κατοίκους να δημιουργήσουν έναν οικισμό εκεί, αφού ήταν ένα μέρος με πολλά νερά λόγω του ποταμού αλλά και της πηγής (στέρνας) που υπάρχει. Έτσι και στον οικισμό δόθηκε η ονομασία Στέρνα.
Γεφύρι Στέρνας
Στη Στέρνα βρίσκεται το τρίτο αρχαιότερο γεφύρι στη Μεσσηνία και σύμφωνα με μια επιγραφή στο πλαϊνό μέρος του γεφυριού χτίστηκε το 1877. Το γεγονός ότι το γεφύρι χτίστηκε μετά την δημιουργία κάποιων σπιτιών αυτό σημαίνει ότι κατασκευάστηκε για να εξυπηρετήσει την ανάγκη των κατοίκων να μετακινούνται στις γύρω περιοχές. Αρχικά το γεφύρι δεν είχε τα πλαϊνά τοιχώματα με αποτέλεσμα να υπάρχει κίνδυνος ατυχήματος, όμως ύστερα από την κινητοποίηση των αρχών, το κράτος ανέλαβε την δημιουργία τους το 1965. Επίσης σε απόσταση περίπου 30 μέτρων από το σημείο που βρίσκεται το γεφύρι σήμερα, είχαν βρεθεί θεμέλια από ένα άλλο γεφύρι που λέγεται ότι χτίστηκε πιο πριν αλλά καταστράφηκε εξαιτίας πλημμύρας. Όμως ίσως εκείνο το γεφύρι ήταν χτισμένο πολλά χρόνια πριν, δηλαδή θα μπορούσε να είχε κατασκευαστεί την ίδια περίοδο που κατασκευάστηκε και το Ντε  Μριζ (στο Στρέφι) αφού και τα δύο γεφύρια έχουν την ίδια κατεύθυνση και τον ίδιο τρόπο κατασκευής δηλαδή είναι πέτρινα τοξωτά. Το ποτάμι που διασχίζει την Στέρνα “φούσκωνε” πολύ συχνά με αποτέλεσμα να υπάρχει κίνδυνος καταστροφής του γεφυριού όπως για παράδειγμα η πλημμύρα που έγινε το 1948 και δημιούργησε κάποιες φθορές.
Τσουκαλάδες Βοιωτίας
Τσουκαλάδες Ν. Αττικής και Βοιωτίας
Ο οικισμός προσαρτάται στο δήμο Λεβαδέων
Στέρνα Μεσσηνίας
Μοναστήρι των Αγίων Θεοδώρων
Κοντά στο κέντρο του χωριού υπάρχει το εκκλησάκι των Αγίων Θεοδώρων που είναι σχετικά μια καινούργια εκκλησία και εκεί γίνεται λειτουργία μια φορά τον χρόνο, όταν γιορτάζει δηλαδή η εκκλησία. Το περίεργο όμως με αυτόν το ναό είναι ότι είναι χτισμένος πάνω από άλλους δύο ναούς, έναν αρχαιοελληνικό και έναν παλαιοβυζαντινό. Τα όρια του μοναστηριού λέγεται ότι καταλάμβαναν σχεδόν το ¼ της σημερινής έκτασης του χωριού. Βέβαια αφού η αρχαιολογική υπηρεσία δεν έχει ασχοληθεί με τα ελάχιστα ευρήματα που έχουν βρεθεί, οι πληροφορίες που γνωρίζουμε για τους ναούς που υπήρχαν είναι περιορισμένες, υπάρχουν όμως πολλές σημαντικές αναφορές από τους κατοίκους που βοηθούν να καταλάβουμε περίπου τι ακριβώς υπάρχει κάτω από το σημερινό εκκλησάκι των Αγίων Θεοδώρων. Η μοναδική φορά που επισκέφθηκε αρχαιολόγος τον χώρο αυτό ήταν το 1989 όταν ήρθε ο αρχαιολόγος κ. Καλλίμαχος και ξεκίνησε μια έρευνα ανακαλύπτοντας ότι αυτός ο ναός ήταν ο μεγαλύτερος παλαιοχριστιανικός ναός στον Ελλαδικό χώρο. Ευρήματα που αποδεικνύουν ότι κάποτε υπήρχε αρχαιοελληνικός ναός είναι ένας κίονας που βρέθηκε και μοιάζει πολύ με τους κίονες που υπήρχαν στις κοντινές αρχαίες ελληνικές πόλεις (Αρχαία Μεσσήνη, Αρχαία Ολυμπία), πλέον αυτός ο κίονας έχει μεταφερθεί στην πλατεία του χωριού. Επίσης σύμφωνα με μαρτυρίες των κατοίκων κάποτε μετά από μια πλημμύρα βρέθηκε σε ένα κτήμα ένα άγαλμα του Ερμή αλλά κανείς δεν ξέρει τι έχει απογίνει το άγαλμα. Όμως για τον παλαιοχριστιανικό ναό υπάρχουν πιο πολλά στοιχεία αφού ήταν πιο πρόσφατος και έτσι κάποια ευρήματα έχουν μείνει αναλλοίωτα όπως για παράδειγμα τα τοιχώματα του μοναστηριού που σε μερικά σημεία είναι εμφανή αλλά και το ιερό του ναού που ξεχωρίζει.
κατηγορία:Χωριά του νομού Μεσσηνίας Κατηγορία:Δήμος Μεσσήνης
Τσουκαλάδες Βοιωτίας
Τσουκαλάδες Ν. Αττικής και Βοιωτίας
Ο οικισμός καταργείται
Αναγνώριση του οικισμού και προσάρτησή του στην κοινότητα Λεβαδείας
Τσουκαλάδες Ν. Βοιωτίας
Αναγνώριση του οικισμού και προσάρτησή του στο δήμο Λεβαδέων
Άγιος Αθανάσιος Βοιωτίας
Με το όνομα Άγιος Αθανάσιος αναφέρονται δύο οικισμοί του νομού Βοιωτίας:
Κατηγορία:αποσαφηνίσεις ελληνικών τοπωνυμίων
Γιάννης Ρουμπάτης
Ο Γιάννης Ρουμπάτης (1948) είναι Έλληνας δημοσιογράφος. Έχει διατελέσει κυβερνητικός εκπρόσωπος επί πρωθυπουργίας Ανδρέα Παπανδρέου, καθώς και ευρωβουλευτής του ΠΑΣΟΚ. Από τον Ιανουάριο του 2015 έως τον Ιούλιο του 2019 κατείχε τη θέση του διοικητή της Εθνικής Υπηρεσίας Πληροφοριών (ΕΥΠ), κατόπιν απόφασης του τότε πρωθυπουργού Αλέξη Τσίπρα.
Βιογραφικά στοιχεία
Γεννήθηκε στις 3 Ιουλίου 1948 στα Ιωάννινα. Σπούδασε στις ΗΠΑ, και είναι διδάκτορας Διεθνών Σχέσεων του Πανεπιστημίου Johns Hopkins.
Σλοβακικές επαρχιακές εκλογές του 1928
Οι Σλοβακικές επαρχιακές εκλογές του 1928 πραγματοποιήθηκαν στη Σλοβάκικη επαρχία στις 2 Δεκεμβρίου 1928. Οι εκλογές χαρακτηρίστηκαν από την πτώση της δύναμης του Σλοβακικού Λαϊκού Κόμματος, ενώ το Δημοκρατικό Κόμμα Αγροτών και Χωρικών αναδείχθηκε ως το μεγαλύτερο κόμμα στη Σλοβάκικη Συνέλευση.
Υπόβαθρο
Η σλοβάκικη συνέλευση ιδρύθηκε στις 14 Ιουλίου 1927, όταν η εθνική συνέλευση κατάργησε της Κομητείες της Τσεχοσλοβακίας, αντικαθιστώντας τες με τέσσερις επαρχίες, μια εκ των οπίων ήταν η Σλοβακία. Ο νόμος αυτός τέθηκε σε ισχύ την 1 Ιουλίου 1928.
Γιάννης Ρουμπάτης
Βιογραφικά στοιχεία
Υπήρξε ανταποκριτής της εφημερίδας «Το Βήμα» στην Ουάσινγκτον. Μετά την άνοδο του Ανδρέα Παπανδρέου στην εξουσία το 1981, ο Γιάννης Ρουμπάτης έγινε ειδικός σύμβουλος του πρωθυπουργού για θέματα Διεθνών ΜΜΕ. Διοικητικά, ο Ρουμπάτης ανήκε στο Διπλωματικό Γραφείο του πρωθυπουργού, το οποίο διηύθυνε ο Χρήστος Μαχαιρίτσας. Ανάμεσα σε αυτούς που υπηρετούσαν μαζί του στο Διπλωματικό Γραφείο του Ανδρέα Παπανδρέου συγκαταλέγονταν ο μετέπειτα βουλευτής και υπουργός της Νέας Δημοκρατίας Δημήτρης Αβραμόπουλος και το κομματικό στέλεχος του ΠΑΣΟΚ και μετέπειτα πρέσβης, Περικλής Νεάρχου. Το καλοκαίρι του 1983 απομακρύνθηκε από το πρωθυπουργικό γραφείο: σύμφωνα με αφήγηση του Γιάννη Καψή, υπεύθυνος για την εκδίωξη του Ρουμπάτη ήταν ο Μένιος Κουτσόγιωργας. Ωστόσο, το 1986 επέστρεψε στο πλευρό του Ανδρέα Παπανδρέου και ορίστηκε διευθυντής του Γραφείου Τύπου του πρωθυπουργού.
Σλοβακικές επαρχιακές εκλογές του 1928
Εκλογικό σύστημα
Η συνέλευση των 54 μελών είχε κατά τα δύο τρίτα της εκλεγμένα μέλη, ενώ το ένα τρίτο διοριζόταν από την εθνική κυβέρνηση.
Παραπομπές
Κατηγορία:Εκλογές στη Σλοβακία
Γιάννης Ρουμπάτης
Βιογραφικά στοιχεία
Τον Μάρτιο του 1987 τοποθετήθηκε στη θέση του κυβερνητικού εκπροσώπου, παραμένοντας μέχρι τον Ιούνιο του 1988, οπότε ο Ανδρέας Παπανδρέου αποφάσισε να επαναφέρει στη θέση αυτή τον Δημήτρη Μαρούδα. Ως κυβερνητικός εκπρόσωπος, συμμετείχε «στο καθημερινό κλειστό γεύμα» στο Μέγαρο Μαξίμου, μαζί με τους υπόλοιπους στενούς συνεργάτες του Ανδρέα Παπανδρέου.
Τον Οκτώβριο του 1993, με την επιστροφή του ΠΑΣΟΚ στην εξουσία και του Ανδρέα Παπανδρέου στην πρωθυπουργία, ορίστηκε αντιπρόεδρος του Ελληνικού Οργανισμού Τουρισμού (ΕΟΤ), από τον τότε υπουργό Τουρισμού Διονύση Λιβανό, και στη συνέχεια διατέλεσε ευρωβουλευτής του ΠΑΣΟΚ από το 1994 έως το 1999. Εξελέγη από τους συναδέλφους του αντιπρόεδρος της Κοινοβουλευτικής Ομάδας του Ευρωπαϊκού Σοσιαλιστικού Κόμματος για το διάστημα 1995 - 1999.
Το 1987 εξέδωσε το βιβλίο «Δούρειος Ίππος: Η αμερικανική διείσδυση στην Ελλάδα, 1947-1967», βασισμένο στη διδακτορική διατριβή του για το Johns Hopkins, στο οποίο καταγγέλλει τόσο τις τότε αμερικανικές κυβερνήσεις όσο και την ελληνική μετεμφυλιακή Δεξιά για τη διαπλοκή της με αμερικανικές υπηρεσίες.
Τον Ιανουάριο του 2015, με απόφαση του πρωθυπουργού Αλέξη Τσίπρα, τοποθετήθηκε διοικητής της Εθνικής Υπηρεσίας Πληροφοριών (ΕΥΠ), στην οποία παρέμεινε έως τον Ιούλιο του 2019.
Εξωτερικοί σύνδεσμοι
Κατηγορία:Έλληνες δημοσιογράφοι Κατηγορία:Ευρωβουλευτές εκλεγμένοι με το ΠΑΣΟΚ Κατηγορία:Διοικητές της Εθνικής Υπηρεσίας Πληροφοριών‎ Κατηγορία:Ευρωβουλευτές της Ελλάδας εκλεγμένοι την περίοδο 1994-1999
Οικία των Ρόμπεφ
Η Οικία των Ρόμπεφ (Куќа на Робевци) είναι διάσημο και ιστορικό κτίριο στην Οχρίδα της Βόρειας Μακεδονίας. Ανεγέρθηκε στην σημερινή του μορφή κατά την περίοδο μεταξύ 1863–1864 από τον Τοντόρ Πετκόφ, ο οποίος καταγόταν από το χωριό Γκάρι κοντά στη Δίβρη. Σήμερα, η οικία αποτελεί προστατευόμενο πολιτισμικό μνημείο και ανήκει στο Ινστιτούτο Προστασίας Πολιτισμικών Μνημείων και Εθνικών Μουσείων Οχρίδας.
Ιστορία
Η ανέγερση της πρώτης οικογενειακής οικίας των Ρόμπεφ ολοκληρώθηκε στις 15 Απριλίου 1827, όπως φαίνεται από την επιγραφή επάνω σε μαρμάρινη πλάκα στην πρόσοψη του κτιρίου, ενώ πρόκειται για παραδοσιακής οθωμανικής τουρκικής αρχιτεκτονικής οικία. Η συγκεκριμένη διάσημη οικογένεια εμπόρων με καταγωγή από την Οχρίδα έζησε στην οικία αυτή για διάστημα 35 ετών, όταν την περίοδο μεταξύ 1861–1862 ένα διάσημος εγκληματίας της Οχρίδας, ο Ουστρέφ Μπέης, το έκαψε συθέμελα.
Δύο χρόνια αργότερα, προς το 1863–1864 η οικία ανακατασκευάστηκε. Χωρίστηκε σε δύο τμήματα: το αριστερό και το δεξί. Ο Κονσταντίν Ρόμπεφ κατοικούσε στο αριστερό τμήμα της οικίας, ενώ ο αδερφός του, Ατανάς Ρόμπεφ, στο δεξιό. Κύριος αρχιτέκτονας ήταν ο Τοντόρ Πετκόφ, ο οποίος ανήγειρε την οικία εκ θεμελίων. Η οικογένεια έζησε στην νεοαναγερθείσα οικία έως το 1900, όταν και μετακόμισε στα Μπίτολα, ενώ εξακολούθεισε να χρησιμοποιεί την οικία ως θερινή κατοικία.
Από το 1913 έως το 1919, κατά την διάρκεια των Βαλκανικών Πολέμων και του Α΄ Παγκοσμίου Πολέμου, η οικία φιλοξένησε Σέρβους στρατιώτες. Ορισμένες ζημιές εντοπίσθηκαν στην οικία μετά την αποχώρησή τους, καθώς μέρος των ανάγλυφων εσωτερικών διακοσμήσεων αποσπάσθηκαν και μεταφέρθηκαν στη Νις της Σερβίας. Η οικία τελεί υπό καθεστώς προστασίας ως πολιτισμικό-ιστορικό μουσείο της Βόρειας Μακεδονίας μετά το τέλος του Β΄ Παγκοσμίου Πολέμου. Η τελευταία ανακατασκευή του όμορφου αυτού κτιρίου έλαβε χώρα στην διάρκεια της δεκαετίας του 1990. Σήμερα, λειτουργεί ως εκθεσιακός χώρος για τους αρχαιολογικούς θησαυρούς της ΠΓΔΜ στον πρώτο όροφο, ενώ ο δεύτερος όροφος λειτουργεί ως χώρος μνήμης για την οικογένεια Ρόμπεφ και ο τρίτος ή ανώτερος όροφος λειτουργεί ως κατοικία.
Μουσείο
Η οικία αποτελεί προστατευόμενο πολιτισμικό μνημείο αποτελούμενο από 3 ορόφους. Επιγραφικά μνημεία από την Οχρίδα εκτίθενται στο ισόγειο του κτιρίου, συμπεριλαμβανομένων πολύτιμων αντικειμένων όπως το ειδώλιο του "Milokas" (ανεβρέθηκε επί της Εγνατίας Οδού), τα δύο αγαλματίδια της θεάς Ίσιδος κτλ. Αρχαιολογικά ευρήματα χρονολογούμενα από την Αρχαιότητα και τον Μεσαίωνα εκτίθενται στον δεύτερο και τρίτο όροφο.
Το ανώτερο τμήμα του κτιρίου λειτουργεί ως εκθεσιακός χώρος για αντικείμενα φιλοτεχνημένα από την Σχολή Χαρακτικής της Οχρίδας, δημιουργίες γνωστών καλλιτεχνών της Οχρίδας και της ευρύτερης περιοχής. Στο ανατολικό τμήμα του κτιρίου εκτίθενται ορισμένα αντικείμενα ιδιοκτησίας της οικογένειας Ρόμπεφ.
Διάφορα
Το "αγαλματίδιο της θεάς Ίσιδος", το οποίο εκτίθεται εντός της οικίας Ρόμπεφ εμφανίζεται στο χαρτονόμισμα των 10 δηναρίων Βόρειας Μακεδονίας. Το αγαλματίδιο της Ίσιδος χρονολογείται από τον 2ο αιώνα π.Χ. και αποτελεί ένα από τα σημαντικότερα αρχαιολογικά ευρήματα που έχουν ανευρεθεί στα εδάφη της Βόρειας Μακεδονίας.
Εξωτερικοί σύνδεσμοι
Κατηγορία:Οθωμανική αρχιτεκτονική Κατηγορία:Οχρίδα
Τσέσκι Κρούμλοβ
Το Τσέσκι Κρούμλοβ τσεχική προφορά ΔΦΑ : [ˈtʃɛskiː ˈkrumlof], (στα τσεχικά: Český Krumlov, στα γερμανικά: Krumau) είναι μια μικρή πόλη στην περιοχή της νότιας Βοημίας της Τσεχίας, γνωστή για την ιστορική γοτθική αρχιτεκτονική της και το κάστρο Κρούμλοβ, ένα από τα μεγαλύτερα της Βοημίας. Τα πέτρινα σπίτια της, συγκεντρωμένα γύρω από έναν μαίανδρο του ποταμού Βλτάβα, έχουν διατηρήσει τη μεσαιωνική και αναγεννησιακή μορφή της πόλης, η οποία το 1992 καταχωρήθηκε στον Κατάλογο των Μνημείων της Παγκόσμιας Κληρονομιάς της Unesco. Η πόλη ονομάζεται Τσέσκι Κρούμλοβ (Τσεχικό Κρούμλοβ) για να διαφοροποιείται από το Moravský Krumlov (Μοραβικό Κρούμλοβ), στο νοτιοανατολικό σημείο της χώρας.
Πηγές
Παραπομπές
Κατηγορία:Πόλεις της Τσεχίας Κατηγορία:Μνημεία Παγκόσμιας Κληρονομιάς στην Τσεχία
Δημήτριος Δαυής
Ο Δημήτριος Δαυής (1812 - 1894) ήταν Έλληνας δημοσιογράφος και πολιτικός. Γεννήθηκε στα Δαυγάτα Κεφαλονιάς. Εργάστηκε ως δημοσιογράφος στην Κεφαλονιά και στην Κωνσταντινούπολη, όπως επίσης και ως έμπορος και ως συμβολαιογράφος. Ήταν ο ιδρυτής του αναγνωστήριου "Κοραής", που ήταν ένας αντιαγγλικός σύλλογος. Αγωνίστηκε για την αποτίναξη της βρετανικής κατοχής μέσα από το σύλλογο αυτό και υπέστη πολλές διώξεις για το λόγο αυτό. Εξέδωσε στο Αργοστόλι την εφημερίδα "Χωρικός". Στις εκλογές του 1868 εξελέγη βουλευτής Κραναίας (Κεφαλληνίας) και θήτευσε ως το 1869.
Παραπομπές
Δαυης Δαυης
Αέριο σύνθεσης
Το αέριο σύνθεσης είναι αέριο μίγμα υδρογόνου και μονοξειδίου του άνθρακα που χρησιμοποιείται ευρέως στη χημική βιομηχανία για την παραγωγή κύριων χημικών όπως μεθανόλη και αμμωνία. Το αέριο σύνθεσης παράγεται ώς επι το πλείστων απο φυσικό αέριο μέσω της καταλυτικής αναμόρφωσης με ατμό ή της μερικής οξείδωσης με οξυγόνο του μεθανίου.
Η μετατροπή του μεθανίου σε αέριο σύνθεσης παρουσία ατμού λαμβάνει χώρα κατά κύριο λόγο μέσω της χημικής αντίδρασης αναμόρφωσης με ατμό:
CH4 + H2O →  CO + 3 H2
και της αντίδρασης μετάθεσης (water gas shift reaction):
CO + H2O →  CO2 + H2
Ενώ η μετατροπή του μεθανίου παρουσία οξυγόνου λαμβάνει χώρα μέσω της αντίδρασης μερικής  οξείδωσης;
CH4 + 1/2 O2 →  CO + 2 H2
Η αναμόρφωση με ατμό είναι ισχυρά ενδόθερμη αντίδραση και απαιτεί 206 kJ/mol ενώ οι αντιδράσεις  μετάθεσης και μερικής οξείδωσης είναι εξώθερμες αντιδράσεις εκλύωντας 41kJ και 284kJ/mol αντίστοιχα. Συμφωνα με την αρχή Le Chatelier οι αντιδράσεις αναμόρφωσης με ατμό και μερικής οξείδωσης δεν ευνοούνται  σε ένα σύστημα με υψηλή πίεση επειδή έχουν ως αποτέλεσμα την αύξηση του αριθμού των mol. Επειδή όμως οι περισσότερες εφαρμογές του αερίου σύνθεσης απαιτούν υψηλές πιέσεις (π.χ σύνθεση μεθανόλης, 50-100 bar ) επιλέγεται στην βιομηχανία η παραγωγή του να γίνεται σε υψηλή πίεση.
Πηγές
Κατηγορία:Ενώσεις υδρογόνου Κατηγορία:Ενώσεις άνθρακα
Ελασσονίτης
Ο Ελασσονίτης (ή Ελασσονίτικος) είναι ποταμός της Θεσσαλίας, παραπόταμος του Τιταρήσιου. Το συνολικό του μήκος είναι περίπου 20 χιλιόμετρα. Ο Ελασσονίτης πηγάζει από τις νοτιοδυτικές πλαγιές του Ολύμπου. Αφού περάσει την Ελασσόνα ενώνεται με τον ποταμό Τιταρήσιο κοντά στο χωριό Αμούρι.
Πηγές
Ελασσονιτης
Μαουτχάουζεν
Το Μαουτχάουζεν, ή Ματχάουζεν, (Mauthausen) μπορεί να αναφέρεται:
Ο Στρατής παραστράτησε
Ο Στρατής παραστράτησε είναι μια ελληνική κωμική ταινία του 1969, σε παραγωγή Καραγιάννης - Καρατζόπουλος και σε σκηνοθεσία Κώστα Καραγιάννη. Το σενάριο γράφτηκε από τον Ασημάκη Γιαλαμά και τον Κώστα Πρετεντέρη. Πρωταγωνιστούν οι Ντίνος Ηλιόπουλος και Άννα Φόνσου.
Παραγωγή
Η ταινία κυκλοφόρησε στις κινηματογραφικές αίθουσες τη σεζόν 1969-1970 και, κόβοντας 259.606 εισιτήρια, κατατάχθηκε στην 26η θέση ανάμεσα σε 99 ταινίες της ίδιας σεζόν. Κυκλοφόρησε και με τη μορφή ντιβιντί στις 22 Νοεμβρίου 2010.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1969 Κατηγορία:Ελληνόφωνες ταινίες Κατηγορία:Ελληνικές ασπρόμαυρες ταινίες Κατηγορία:Ελληνικές κωμικές ταινίες Κατηγορία:Ταινίες σε σκηνοθεσία Κώστα Καραγιάννη Κατηγορία:Ταινίες με μουσική σύνθεση Γιώργου Κατσαρού Κατηγορία:Ταινίες γυρισμένες στην Ελλάδα Κατηγορία:Ταινίες παραγωγής Καραγιάννης - Καρατζόπουλος Κατηγορία:Ταινίες σε σενάριο Ασημάκη Γιαλαμά Κατηγορία:Ταινίες σε σενάριο Κώστα Πρετεντέρη
Ποδοσφαιρική Ομοσπονδία Υεμένης
Η Ποδοσφαιρική Ομοσπονδία Υεμένης (αραβικά: الاتحاد اليمني لكرة القدم‎, αγγλικά: Yemen Football Association, YFA) είναι το ανώτατο διοικητικό όργανο όσον αφορά το άθλημα του ποδοσφαίρου στην Υεμένη. Η έδρα της βρίσκεται στη Σαναά και είναι υπεύθυνη για τη διεξαγωγή των ποδοσφαιρικών διοργανώσεων της χώρας, του πρωταθλήματος και του κυπέλλου, όπως και για την οργάνωση και λειτουργία των εθνικών ομάδων ανδρών, γυναικών και νέων της Υεμένης.
Ιστορία
Ως πλήρες μέλος της Παγκόσμιας Ποδοσφαιρικής Ομοσπονδίας και της Ασιατικής Συνομοσπονδίας Ποδοσφαίρου, εντάχθηκε στην Ποδοσφαιρική Ομοσπονδία Δυτικής Ασίας το 2009.
Eξωτερικοί σύνδεσμοι
Υεμενη Κατηγορία:Ποδόσφαιρο στην Υεμένη
Μουσείο Αρχαίας Ελεύθερνας
Το Μουσείο Αρχαίας Ελεύθερνας είναι μουσείο στον αρχαιολογικό χώρο της Ελεύθερνας στο Νομό Ρεθύμνης στην Ελλάδα. Φιλοξενεί τεχνουργήματα που βρέθηκαν στον κοντινό αρχαιολογικό χώρο της Αρχαίας Ελεύθερνας και στη νεκρόπολη της Ορθής Πέτρας.
Ιστορία
δεξιά|μικρογραφία| Ο αρχαιολογικός χώρος της Ελεύθερνας Το Μουσείο της Αρχαίας Ελεύθερνας εκθέτει εκθέματα από τον χώρο της Αρχαίας Ελεύθερνας, μια πόλη-κράτος στην Κρήτη, η οποία άκμασε από τον ελληνικό Μεσάιωνα μέχρι τους βυζαντινούς χρόνους. Το σημείο βρίσκεται 25 χλμ νοτιοανατολικά του Ρεθύμνου, σε ένα στενό βόρειο παρακλάδι του Όρους Ίδη, του ψηλότερου βουνού της Κρήτης.
Το Μουσείο Αρχαίας Ελεύθερνας εγκαινιάστηκε στις 19 Ιουνίου 2016 και είναι το τέταρτο μουσείο στην Ελλάδα που εστιάζει αποκλειστικά σε έναν ενιαίο αρχαιολογικό χώρο, μετά τα μουσεία της Ολυμπίας, των Δελφών και της Βεργίνας. Τα εκθέματα εκτείνονται σε μια περίοδο τρεισήμισι χιλιετιών (3000 π.Χ. έως το 1300 μ.Χ.) και περιλαμβάνουν αντικείμενα τέχνης και καθημερινής ζωής από την Προϊστορική, Γεωμετρική, Αρχαϊκή, Κλασική, Ελληνιστική, Ρωμαϊκή και Βυζαντινή εποχή. Οι ανασκαφές στη θέση της Ελεύθερνας ξεκίνησαν στα μέσα της δεκαετίας του 1980 υπό την επίβλεψη του Πανεπιστημίου Κρήτης και συνεχίζονται μέχρι σήμερα υπό τη διεύθυνση του Καθ. Νικόλαου Σταμπολίδη.
Αίθουσα Α
Η Αίθουσα Α εκθέτει αντικείμενα που εισάγονται από περιοχές εκτός Κρήτης όπως η Αττική, η Πελοπόννησος, οι Κυκλάδες, τα νησιά του ανατολικού Αιγαίου, η Μικρά Ασία, η Κύπρος, η Φοινίκη και η Αίγυπτος, τα οποία προβάλλουν πτυχές της δημόσιας, πολιτικής, θρησκευτικής, κοινωνικής και ιδιωτικής ζωής στην Ελεύθερνα. Υπάρχουν επίσης ορισμένες ψηφιακές εγκαταστάσεις.
Αίθουσα Β
Η Αίθουσα Β είναι αφιερωμένη στη θρησκευτική και λατρευτική ζωή στην Ελεύθερνα από την πρώιμη Εποχή του Σιδήρου μέχρι τη βυζαντινή εποχή. Περιλαμβάνει επίσης το αρχαϊκό γλυπτό της Κόρης της Ελεύθερνας, το οποίο σχετίζεται με την Κόρη της Ωσέρ που εκτίθεται στο Μουσείο του Λούβρου στο Παρίσι.
Αίθουσα Γ
Η Αίθουσα Γ επικεντρώνεται στα ευρήματα από τη νεκρόπολη της Ορθής Πέτρας και απεικονίζει ταφικά έθιμα από την ομηρική Ελλάδα, όπως η νεκρική πυρά του Πάτροκλου όπως περιγράφεται στην Ιλιάδα. Οι ανασκαφές έφεραν στο φως θησαυρούς όπως εκλεκτά κοσμήματα, όπλα, επιτύμβια αντικείμενα από γυαλί, φαγεντιανή και ελεφαντόδοντο, χάλκινα και κεραμικά αγγεία και ειδώλια. Ένα εξέχον έκθεμα είναι μια χάλκινη ασπίδα.
Εξωτερικοί σύνδεσμοι
Αρχαια Ελευθερνα Κατηγορία:Νομός Ρεθύμνης
BBC Multimedia
Το BBC Multimedia ήταν τμήμα του BBC, και είχε ασχοληθεί με τη κυκλοφορία βιντεοπαιχνιδιών, τα οποία βασίζονταν σε τηλεοπτικά προγράμματα του BBC. Πιο πρόσφατα παιχνίδια, όπως το Doctor Who: The Adventure Games έχουν κυκλοφορήσει από το BBC Worldwide. Το τμήμα ιδρύθηκε το 1995 και διαλύθηκε το 2006, αφού οι πωλήσεις αφορούσαν μόνο επαγγελματικά προϊόντα, μειώνοντας τις δραστηριότητές του στον τομέα των συσκευασιών.
Το BBC Multimedia είχε επίσης το δικό του στούντιο ανάπτυξης παιχνιδιών, γνωστό ως Gamezlab, το οποίο επίσης λειτουργούσε ως εκδοτική μάρκα για τα βιντεοπαιχνίδια του, με το όνομα BBC Multimedia να χρησιμοποιείται για λογισμικό και εκπαιδευτικά παιχνίδια.
Εξωτερικοί σύνδεσμοι
Κατηγορία:British Broadcasting Corporation Κατηγορία:Επιχειρήσεις του Ηνωμένου Βασιλείου
Ντομενικίνο
Ο Ντομενικίνο (Domenichino, πραγματικό όνομα: Domenico Zampieri, 21 Οκτωβρίου 1581 – 6 Απριλίου 1641) ήταν Ιταλός ζωγράφος της τεχνοτροπίας μπαρόκ που ανήκε στη Σχολή ζωγραφικής της Μπολόνια (ή Σχολής του Αννίμπαλε Καρράτσι). Έλαβε το προσωνύμιο "Ντομενικίνο" (μικρός Ντομένικο) λόγω του μικρού αναστήματός του.
Βίος
Ο Ντομενικίνο γεννήθηκε στη Μπολόνια και ήταν γιος παπουτσή. Αρχικά σπούδασε με τον Ντένις Κάλφερτ (Denis Calvaert), με τον οποίο όμως λογομάχησε και αποχώρησε για να φοιτήσει στην Accademia degli Incamminati των Καρράτσι. Εκεί του αποδόθηκε και το προσωνύμιο "Ντομενικίνο". Το 1602, μαζί με τους συμμαθητές του στην ακαδημία Γκουίντο Ρένι και Φραντσέσκο Αλμπάνι μετέβη στη Ρώμη, προκειμένου να βοηθήσει τον Αννίμπαλε Καρράτσι στις νωπογραφίες του ανακτόρου Φαρνέζε. Εκεί εργάστηκε μαζί με τον Τζοβάννι Λανφράνκο, ο οποίος αργότερα θα γινόταν ο κύριος ανταγωνιστής του.